Buriatia

Buriatia edo Buriatiako Errepublika (; , Buryaad Oron) Errusiako subjektu federal bat da, errepublika bat zehazki. Baikal aintziraren eta Jablonovy mendikatearen artean dago. Mongoliako errepublikak mugatzen du hegoaldetik. 351.300 km²ko eremua du eta 2010ean 972.021 biztanle zituen. Hiriburua Ulan-Ude da.

Hiriburuaz gain, Babuxkin, Zakamensk, Kiakhta, Gusinooziorsk, Severobaikalsk dira hiri nagusiak.

Historia 
Buriatia Errusiaren mende egon zen XVII. mendetik aurrera. 1918an sobietar erregimena ezarri zen. Japoniarrek (1918) eta amerikarrek (1919) hartu zuten, baina boltxebikeek berreskuratu zuten 1920. urtean.

Ekonomia 
Buriatiako Errepublikak lurpeko aberastasun handiak ditu, burdina eta urrea, batez ere. Nekazaritzan laboreak, patata, azukre kanabera eta abere hazkuntza dira aipagarrienak. Metalurgia eta industria mekanikoa ere garrantzitsuak dira.

Erreferentziak

Kanpo estekak 

 
Errusiako Ekialde Urruna